মানুষ বাঁচবে ১৫০ বছর! অমর হবেন পুতিন-জিনপিং? কানে কানে কী কথা হল?

ওয়েব ডেস্ক: ‘আমরা কেন অমর হব না’? চীনের (China) প্রেসিডেন্ট শি জিনপিংয়ের (Xi Jinping) পাশে হাঁটছেন রাশিয়ার (Russia) প্রেসিডেন্ট ভ্লাদিমির পুতিন (Vladimir Putin)।পুতিন ও জিনপিংয়ের টুক-টাক কথা এবার ফাঁস হয়ে গেল। কী কথা হচ্ছে? কেউ কোনওদিন জানতে পারত না, যদি না সিসিটিভি-র একটু ফুটেজ বাইরে বেরিয়ে আসত। আর সেই এক কুচি ভিডিওতেই কামাল, দুই নেতাই যে অমর হতে চান!

পুতিন কিছু বলছেন, জবাবে একটু বলছেন জিনপিং। কী বলছেন? বেশি বাঁচা যায় কীভাবে, সেইসব বিষয়। একজন বলছেন, অঙ্গ প্রতিস্থাপন করে তো আজকাল পাওয়া যায় নয়া জীবন। চীনা প্রেসিডেন্টের কথায় সম্মতি দেন রুশ রাষ্ট্রপ্রধান। তিনি বলেন, “আধুনিক চিকিৎসাব্যবস্থা, অস্ত্রোপচার ও অঙ্গ প্রতিস্থাপনের মাধ্যমে মানুষের গড় আয়ু অনেক বাড়বে।” যদিও গড় আয়ু দেশভেদে ভিন্ন, ভবিষ্যতে তা আরও দীর্ঘ হবে বলে তিনি আশাবাদ ব্যক্ত করেন।

আরও পড়ুন: অপারেশন সিঁদুরে ধ্বংস বিমানঘাঁটি ফের বানাচ্ছে পাকিস্তান!

কথাবার্তা একটু এগোতেই আরও উৎসাহী দুই ৭২ বছর বয়স্ক নেতা। বলছেন, আগে তো ৭০ বছর বাঁচতেন না বেশির ভাগ মানুষই। কিন্তু চিকিৎসা-বিজ্ঞান যেভাবে এগোচ্ছে, চলতি শতাব্দীতেই হয়তো বাঁচা যাবে ১৫০ বছর। পুতিন-জিনপিংয়ের পাশেই হাঁটছিলেন উত্তর কোরিয়ার শাসক কিম জঙ উন। তাঁর মুখে আগাগোড়া লেগে রইল স্মিত হাসির সম্মতি। এক কবি লিখেছিলেন, ‘কে জানে ক’ঘণ্টা, পাবে রে জীবনটা! … যে মনে মন দিতে চাস দিয়ে যা, দিয়ে যা।’ সেই অনিশ্চয়তা কি অতীত হয়ে যাবে? কলকাতা টিভি।

দেখুন ভিডিও